**Zasadanie Obecného zastupiteľstva v Sihelnom**

**Z á p i s n i c a**

**zo zasadania Obecného zastupiteľstva v Sihelnom**

**konaného dňa 16. 12. 2016 o 1600 hodine**

**v zasadačke OcÚ Sihelné**

**Zápisnica**

**zo zasadania Obecného zastupiteľstva**

**konaného dňa 16. 12. 2016 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Mgr. Ľubomír Luscoň, Marián Staš, Peter Staš, Mgr. Nováková Ľubomíra, Bc. Bielak Vladimír, Chudiaková Dáša, Jozef Ferníza

**Neprítomní:** Vonšák Ľuboš, Grobarčík Dušan

**Ostatní prítomní:**

**PROGRAM:**

1. Zahájenie
2. Kontrola uznesení
3. Prerokovanie Zadania pre vypracovanie územného plánu obce Sihelné.
4. Druhá úprava programového rozpočtu Obce Sihelné v roku 2016.
5. Stanovisko kontrolóra k druhej úprave programového rozpočtu Obce Sihelné v roku 2016.
6. Schválenie návrhu programového rozpočtu Obce Sihelné na roky 2017 - 2019
7. Stanovisko kontrolóra k návrhu programového rozpočtu Obce Sihelné na rok 2017-2019.
8. Schválenie návrhu rozpočtu Príspevkovej organizácie Obce Sihelné - drobná prevádzka na roky 2017-2019.
9. Stanovisko kontrolóra k návrhu rozpočtu príspevkovej organizácie na rok 2017-2019
10. Návrh VZN č. 2/2016 Obce Sihelné o podmienkach poskytovania dotácií z prostriedkov Obce Sihelné.
11. Návrh VZN č. 3/2016 Obce Sihelné o zabezpečení odvádzania odpadovej vody verejnou kanalizáciou v katastrálnom území obce Sihelné v mieste, kde je verejná kanalizácia vybudovaná.
12. Schválenie ceny za výrobu a dodávku pitnej vody verejným vodovodom vo výške 0,7233 €/m3bez DPH.
13. Návrh plánu kontrolnej činnosti obecnej kontrolórky na obdobie od januára do júna 2017.
14. Prehľad a správy kontrolóra o vykonaných kontrolách za obdobie III. štvrťroka 2016.
15. Rôzne.
16. Interpelácia poslancov.
17. Diskusia.
18. Záver.

**1. Zahájenie**

Na úvod starosta obce Mgr. Piták Ľubomír privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol pána Staša Mariána a pána Staša Petra, za zapisovateľku Bc. Janu Stašovú,požiadal o pripomienky a doplnky k predloženému programu.

Keďže pripomienky k programu neboli, nechal starosta obce za uvedený program hlasovať.

Program bol jednomyseľne schválený.

**2. Kontrola uznesení**

Na základe uznesenia z minulého zasadania obecného zastupiteľstva, obec mala vyplatiť pohľadávky vyplývajúce z nájomnej zmluvy č. 1/2011 voči Združeniu bývalých urbariaristov obce Sihelné. Starosta uviedol, že bol so zmluvou u právničky, ktorú si naša obec platí. Právnička uviedla, že v zmluve nie sú uvedené presné podmienky za aké obdobie a akú výšku nájmu má obec združeniu vyplatiť. Starosta sa taktiež stretol s urbariaristami. Združenie urbariaristov Sihelné považuje nájomnú zmluvu za neplatnú, a preto od obce nájom nežiadajú doplatiť lebo by to bolo bezdôvodné obohatenie. Právnik urbariaristov sa vyjadril, že v zmluve bola napísaná výška nájmu za m2 0,20 centov, ale nie je napísané za aké obdobie a taktiež účel prenájmu nebol podľa neho splnený, čiže zberný dvor, ktorý tam mal byť vybudovaný. Poslanec Staš Marián uviedol, že aj keď v zmluve nie je napísané za aké obdobie sa má nájom zaplatiť, na minulom zasadaní obecného zastupiteľstva, keď bol pozvaný predseda urbáru pán Florián Pindiak uviedol že obec je dlžná 530 €.

Mgr. Luscoň Ľubomír uviedol, že len súd dokáže určiť či je zmluva platná alebo nie, keďže obec ju považuje za platnú, nech si to dá združenie urbariaristov na súd o určenie platnosti zmluvy. Ďalej uviedol, že nájom, ktorý obec dlhuje treba zaplatiť, pretože ju považujeme za platnú, aby nám nevypovedali zmluvu za nezaplatenie nájmu. Starosta uviedol, že sa pošle oznámenie združeniu, že pre nás je zmluva platná. Obecné zastupiteľstvo sa uznieslo, že obec doplatí nájom v sume 530 € za päť rokov prenájmu pozemku na základe zmluvy č. 1/2011.

Poslanci OZ konštatovali, že ostatné uznesenia zo zasadania OZ zo dňa 23. 09. 2016 boli splnené.

Poslanci, ktorí hlasovali za vyplatenie prenájmu: Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

Proti: Mgr. Ľubomíra Nováková

**3. Prerokovanie Zadania pre vypracovanie územného plánu obce Sihelné.**

Starosta obce Sihelné predložil vypracované Zadanie pre územný plán a dal ho poslancom k nahliadnutiu. Zadanie pre vypracovanie územného plánu obce Sihelné obsahuje hlavné ciele a požiadavky, ktoré treba riešiť v územnom pláne Obce Sihelné.

Starosta požiadal poslancov, ak by mali oni, alebo občania nejaké podnety k Územnému plánu, aby to oznámili na obecný úrad. Bc. Bielak Vladimír uviedol, že si zadanie pozrel a chýba mu tam, že nie sú zakreslené pramene, ktoré má obec zachytené v Pilsku, vodojem pri Pienčakovi a nechápe, prečo je v územnom pláne neúmerne veľký priestor ako migračná zóna pre divú zver na začiatku dediny. Starosta uviedol, že schválenie zadania je potrebné, aby sme mohli vo februári požiadať o dotáciu na vypracovanie územného plánu. Na zasadanie sa mal dostaviť pán Ing. Arch. Barčiak, ktorý mal poslancom podrobne predstaviť zadanie. Pán Barčiak sa ospravedlnil a dostaví sa na najbližšie zasadanie.

**4. Druha úprava programového rozpočtu Obce Sihelné na roky 2016-2018**

Starosta predložil poslancom upravený rozpočet vypracovaný pracovníčkou Obecného úradu.

Účtovníčka vysvetlila poslancom čo bolo potrebné navýšiť a aké položky ponížiť.

Bežné príjmy na rok 2016 sa po druhej úprave neupravovali len v rámci položiek. Navýšenie nastalo za vrátku tuzemské bežné transfery 3 800 € a zníženie daň zo stavieb bol opravný predpis o 3 800 €. Bežné príjmy celkom sú v sume 750 817,27 €. Kapitálové príjmy na rok 2016 sa po druhej úprave nemenili. Finančné operáciena rok2016 sa po druhej úprave nemenili sú v sume 41 498,69 €. Celkové príjmy sú v sume 792 315,96 €.

Bežné výdavky na rok 2016 sa po druhej úprave znížili o 1 227,42 €. Sú v položkách: všeobecný materiál na bytové jednotky sa znížil -3 500 €, prepravné 500 €, odmeny na dohody bol na zber dlažby 6 331 €, prepravné a nájom dopravných prostriedkov pri dlažbe 3 400 €, všeobecný materiál, zastávka, palety 5 300 €, MŠ interiérové vybavenie - žalúzie, vybavenie telocvične 1 700 €, všeobecný materiál chodníky 2 800 €, zvýšené poplatky Doxx stravné lístky a iné 500 €, OcÚ interiérové vybavenie žalúzie, nábytok starosta 1 300 €, licencie programy, IVES 300 €, OcÚ materiál - pojazdné WC, stavanie mája, tonery, baterky 1 700 €, poplatky a odvody 500 €, prevádzkové stroje - brúska, zváračka 650 €, transfer charite je znížený -2 300 € lebo nebol vyčerpaný, špecializovaný materiál - požiarnici uniformy, klobúky 850 €, odmeny a príspevky 500 €, servis aut - rekonštrukcia Tatry 10 500 €, TJ všeobecný materiál- čistiace prostriedky, štrky, 1 000 €, TJ údržba - hnojivo 1 300 €, všeobecný materiál – verejné osvetlenie, nákup svietidiel 1 000 €, rutinná štandardná údržba budov -300 €, špeciálne služby- verejné obstarávanie 1 200 €, špeciálne služby – rozbory vody, monitorovacia správa -2 200 €, špeciálne služby KD - projekt 890 €, špeciálne služby- projekt zberný dvor 600 €. Bežné výdavky celkom sú v sume 611 145,96 €.

V kapitálových výdavkoch na rok 2016 sa po druhej úprave znížili a to v položkách prípravná dokumentácia 8 900 €, prístavby nadstavby 89 031 €. Ostatné položky sa neupravovali. Kapitálové výdavky celkom sú v sume 153 977 €. Celkové výdavky sú v sume 792 315,96 €.

Druhá úprava programového rozpočtu je vyrovnaná. Bc. Vladimír Bielak sa informoval, či suma 792 315,96 € je už celkovým príjmom obce na rok 2016. Kontrolórka obce Bc. Anna Luscoňová uviedla, že je to predpokladaná suma upraveného rozpočtu, kde sa zahŕňa ešte príjem od štátu za mesiac december, ktorý ešte len príde. Na bežnom účte k 16. 12. 2016 je celková suma 82 606,65 € a ešte sú ostatné účty. Celkové hospodárenie bude v záverečnom účte obce za rok 2016, ktorý bude schvaľovať OZ v prvom polroku 2017.

Poslanci, ktorí hlasovali za druhu úpravu programového rozpočtu: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**5. Stanovisko kontrolóra k druhej úprave programového rozpočtu Obce Sihelné na rok 2016.**

Kontrolórka Obce Sihelné predložila poslancom OZ stanovisko k tretej úprave programového rozpočtu na roky 2016.

Kontrolórka navrhla schváliť druhú úpravu programového rozpočtu obce Sihelné v roku 2016.

Stanovisko k druhej úprave programového rozpočtu Obce Sihelné na rok 2016 v prílohe tejto zápisnice.

Poslanci, ktorí berú na vedomie stanovisko kontrolóra: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bielak Vladimír, Chudiaková Dáša, Jozef Ferníza

**6. Schválenie návrhu programového rozpočtu Obce Sihelné na roky 2017 - 2019**

Návrh viacročného programového rozpočtu Obce Sihelné starosta predložil poslancom, a účtovníčka obce vysvetlila, aké príjmy bude obec mať a s akými výdavkami sa počíta v budúcom roku.

Predložený návrh programového rozpočtu na rok 2017 je zostavený ako vyrovnaný:

Celkový objem príjmov 800 397 €

Celkový objem výdavkov 800 397 €

Príjmový rozpočet obce predpokladá zvýšenie o 5% oproti rozpočtu z roku 2016. Zvýšenie príjmov nastalo v položkách: vo výnosoch dane z príjmov od štátu.

Výdavkový rozpočet obce predpokladá zvýšenie o 5% oproti rozpočtu z roku 2016. Zvýšenie výdavkov nastalo v položkách: transfer príspevkovej org. a iné.

Kapitálový rozpočet obce predpokladá zvýšenie o 5% oproti rozpočtu z roku 2016. Na rok 2017 v kapitálom rozpočte sú zahrnuté výdavky na realizáciu nových stavieb. Sú tu zahrnuté plánované investičné akcie.

Rozpočty na ďalšie roky 2018 a 2019 sú mierne narastajúce taktiež o 5% nevie sa, aký podiel daňových príjmov bude obec mať v týchto rozpočtových rokoch.

Poslanci, ktorí hlasovali za schválenie návrhu programového rozpočtu na rok 2017: Vonšák Ľuboš, Jozef Ferníza, Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Grobarčík Dušan, Chudiaková Dáša

Poslanci, ktorí berú na vedomie rozpočet na roky 2018-2019: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**7. Stanovisko kontrolóra k rozpočtu Obce Sihelné na rok 2017**

Kontrolórka Obce Sihelné predložila poslancom OZ stanovisko k návrhu programového rozpočtu na roky 2017-2019.

Kontrolórka navrhla schváliť programový rozpočet obce Sihelné na roky 2017-2019.

Stanovisko k programovému rozpočtu Obce Sihelné na roky 2017-2019 v prílohe tejto zápisnice.

Poslanci, ktorí berú na vedomie stanovisko kontrolóra k návrhu rozpočtu na rok 2017: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**8. Schválenie návrhu rozpočtu Príspevkovej organizácie obce Sihelné – drobná prevádzka na roky 2017-2019**

Pracovníčka drobnej prevádzky predložila poslancom pripravený návrh rozpočtu. V príjmovej časti rozpočtu na rok 2017 sa zvýšili príjmy o 5% , transfer od obce je navýšený na 59 325 €, záleží od programu prác v obci, príjmy z prenajatých strojov, prístrojov sa predpokladá navýšenie v sume 13 696 €, poplatky za platby za služby sú 2 833 €. Celkové príjmy sú 75 854 €. Vo výdavkovej časti rozpočtu na rok 2017 sa zvýšili výdavky o 5% vo všetkých položkách, mzdy, odvody, zníženie je na pracovné pomôcky 300 €, palivá, mazivá je navýšenie na 13 978 €, poplatky a odvody, školenie, poplatok RTVS, manipulačné poplatky za stravné lístky, bankám sú 406 €. Celkové výdavky sú 75 854 €. Starosta dal poslancom za návrh rozpočtu príspevkovej organizácie na roky 2017-2019 hlasovať. Rozpočet je v prílohe tejto zápisnice.

Poslanci, ktorí hlasovali za schválenie návrhu rozpočtu príspevkovej org. na rok 2017: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

Poslanci, ktorí berú na vedomie rozpočet na roky 2018-2019: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**9. Stanovisko kontrolóra k rozpočtu príspevkovej organizácie Obce Sihelné na roky 2017-2019**

Kontrolórka Obce Sihelné predložila poslancom OZ stanovisko k rozpočtu príspevkovej organizácie na roky 2017-2019.

Kontrolórka navrhla schváliť návrh rozpočtu príspevkovej organizácie obce Sihelné na roky 2017-2019.

Stanovisko k návrhu rozpočtu príspevkovej organizácie Obce Sihelné na roky 2017-2019 v prílohe tejto zápisnice.

Poslanci, ktorí berú na vedomie stanovisko kontrolóra k rozpočtu príspevkovej organizácie: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**10. Návrh VZN č. 2/2016 Obce Sihelné o podmienkach poskytovania dotácii z prostriedkov Obce Sihelné**

Toto VZN č. 2/2016 stanovuje podmienky, vymedzuje okruh subjektov a upravuje postup pri poskytovaní dotácií z prostriedkov Obce Sihelné. VZN č. 2/2016 je zverejnené na internetovej stránke obce.

Poslanci, ktorí schvaľujú VZN č. 2/2016: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**11.** **Návrh VZN č. 3/2016 o zabezpečení odvádzania odpadovej vody verejnou kanalizáciou v katastrálnom území obce Sihelné v mieste, kde je verejná kanalizácia vybudovaná.**

Účelom VZN je zabezpečenie odvádzania a čistenia odpadovej vody, ktorá vzniká v nehnuteľnostiach v k. ú. Obce Sihelné, prostredníctvom verejnej kanalizácie vybudovanej v rámci stavby „Zásobovanie vodou a kanalizácia Oravského regiónu, etapa II.“, spôsobom v súlade so zákonom o Verejných vodovodoch a Verejných kanalizáciách.

Obec Sihelné ukladá vlastníkovi nehnuteľnosti splniť povinnosti uvedené v bode 2 tohto VZN najneskôr v lehote do 365 dní od vydania užívacieho povolenia na skúšobnú prevádzku. V prípade nesplnenia povinnosti vlastníkom nehnuteľnosti v stanovenom rozsahu a termíne, prevádzkovateľ verejnej kanalizácie predloží podnet na správne konanie za porušenie zákona o VV a VK na Okresný úrad Námestovo, odbor starostlivosti o životné prostredie. Celé znenie VZN č. 3/2016 je zverejnené na internetovej stránke obce.

Bc. Bielak Vladimír sa opýtal, prečo VZN nerieši to, ako sa budú riešiť havárie na kanalizačnom potrubí, ako to bude s našimi ľuďmi, ktorí nemajú možnosť sa pripojiť na kanalizáciu a ako sa bude účtovať ľudom, ktorí majú vlastnú vodu. Odporučil, že by bolo lepšie, keby toto VZN bolo zverejnené na obecnej stránke a nech sa ľudia vyjadria do 30 dni, a ak budú nejaké pripomienky tak to budeme riešiť, pretože ak poslanci schvália toto VZN, tak sa občania musia držať tohto VZN, pretože im to predpisuje, ďalej Bc. Bielak Vladimír uviedol, že vo VZN je uvedená lehota na pripojenie na kanalizáciu, a ak ľudia nedodržia túto lehotu, OVS to bude riešiť súdnou cestou. Starosta uviedol, že týmto VZN sa schvaľuje len lehota dokedy sa treba pripojiť.

Poslanci, ktorí schvaľujú VZN č. 3/2016: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**12. Schválenie ceny za výrobu a dodávku pitnej vody verejným vodovodom.**

Úrad pre reguláciu sieťových odvetví vydal rozhodnutie a schválil maximálnu cenu za výrobu a dodávku pitnej vody vo výške 0,7233 €/m3bez DPH.

Bc. Bielak Vladimír sa opýtal, prečo obec navrhuje maximálnu možnú cenu za m3 ktorú schválil úrad pre reguláciu sieťových odvetví, keď obec môže schváliť nižšiu cenu, veď pôvodná cena obecnej vody bola 0,50 €/m3. Starosta uviedol, že cena obecnej vody bude aj tak nižšia, ako cena vody, ktorú dodáva OVS občanom našej obce.

Poslanci, ktorí schvaľujú ceny vody vo výške 0,7233 €/m3bez DPH: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Jozef Ferníza

Zdržal sa hlasovania: Bc. Bielak Vladimír,

**13. Návrh plánu kontrolnej činnosti obecnej kontrolórky na obdobie od januára do júna 2017**

Hlavná kontrolórka Obce Sihelné p. Bc. Anna Luscoňová predložila plán kontrolnej činnosti na obdobie od januára do júna 2017.

Plán kontrolnej činnosti priložený v prílohe.

Poslanci, ktorí berú na vedomie návrh plánu: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**14. Prehľad a správa kontrolóra o vykonaných kontrolách za obdobie III. štvrťroka 2016.**

Hlavná kontrolórka Obce Sihelné p. Bc. Anna Luscoňová predložila a oboznámila poslancov OZ s prehľadom o vykonaných kontrolách za obdobie III. štvrťroka a správou z kontroly na úseku sociálnych služieb k 30. 9. 2016. Kontrola bola vykonaná počas pracovnej doby na Obecnom úrade a v Príspevkovej organizácii. Kontrolórka prečítala poslancom stavy na bežnom účte v mesiacoch: Júl 87 540,63 € , August 93 178,06 €, September 99 336,85 €.  V príspevkovej org. stavy na účtoch za mesiac Júl z výpisu účtu hlavnej činnosti: 556,54 €. Vedľajšia činnosť: 6 198,95 €. August hlavná činnosť: 130,28 €, vedľajšia činnosť: 6 035,28 €. September hlavná činnosti: 178,74 €, vedľajšia činnosť: 11 960,35 €.Príjem z výnosu dane júl: 57 350 €, august: 54 730 €, september: 51 516 €

Prehľad a správa o vykonaných kontrolách v prílohe tejto zápisnice.

Poslanci, ktorí berú na vedomie prehľad a správu z vykonanej kontroly za obdobie III. štvrťroka: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**15. Rôzne**

**1. Žiadosť Združenia bývalých urbariaristov obec Sihelné, pozemkové spoločenstvo, Sihelné 222 o prenájom nebytových priestorov.**

Združenie bývalých urbariaristov obce Sihelné, pozemkové spoločenstvo žiada o prenájom nebytových priestorov v budove Požiarnej zbrojnice na kancelárske účely.

Obecné zastupiteľstvo schvaľuje prenájom nebytových priestorov v budove Požiarnej zbrojnice na jeden rok.

Poslanci, ktorí schvaľujú prenájom: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**2. Žiadosť pani Skutkovej Michaely, bytom Sihelné 215/5 o predlženie nájomnej zmluvy v bytovej jednotke 215.**

Obecné zastupiteľstvo schvaľuje predlženie nájomnej zmluvy v bytovej jednotke 215/5 na dva roky.

Poslanci, ktorí schvaľujú prenájom: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**3. Žiadosť pána Ľudmu Miroslava, bytom Sihelné 485/2 o predlženie nájomnej zmluvy v bytovej jednotke 485.**

Obecné zastupiteľstvo schvaľuje predlženie nájomnej zmluvy v bytovej jednotke 485/2 na pol roka.

Poslanci, ktorí schvaľujú prenájom: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**4. Žiadosť spojenej školy internátnej M. Urbana 160/45 Námestovo o finančný príspevok alebo vecné ceny do tomboly na 16 - ty reprezentačný ples, ktorý sa uskutoční 19.11.2016 v spojenej škole.**

Obecné zastupiteľstvo schvaľuje finančný príspevok vo výške 100 €, pretože túto školu navštevujú aj deti zo Sihelného.

Poslanci, ktorí schvaľujú žiadosť: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**5. Žiadosť Rímskokatolíckej Cirkvi a biskupstva Spišské Podhradie o poskytnutie dotácie na rok 2017.**

Žiadosť o zahrnutie finančných prostriedkov do rozpočtu obce na rok 2017 na činnosť Školského klubu deti vo výške 7 152 €.

Obecné zastupiteľstvo schvaľuje poskytnutie dotácie na mzdy a prevádzku školských zariadení na rok 2017.

Poslanci, ktorí schvaľujú žiadosť: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**6.** **Žiadosť Klubu dôchodcov Sihelné o schválenie finančného príspevku.**

Základná organizácia Jednota dôchodcov Sihelné žiada o schválenie finančného príspevku vo výške 500 €. Táto suma bude použitá na spríjemnenie spoločenského života seniorov a uskutočňovania aktivít, ktoré organizujú počas roka.

Poslanci, schvaľujú finančný príspevok z rozpočtu obce vo výške 500 €: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**7. Žiadosť CZŠ sv. apoštola Pavla v Sihelnom 214 o vyčlenenie finančných prostriedkov z podielových daní na záujmovú činnosť na rozpočtový rok 2017.**

Ide o dopravu na plaváreň 5x ročne, doprava na exkurziu na Spišskú kapitulu, doprava na exkurziu na Staré hory, doprava na akcie v Oravskom stredisku mládeže v Ústí na Priehradou, Trstená.

Poslanci, ktorí schvaľujú vyčlenenie finančných prostriedkov na záujmovú činnosť pre CZŠ: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Bc. Bielak Vladimír, Chudiaková Dáša, Jozef Ferníza

**8. Žiadosť Hnutia kresťanských spoločenstiev detí eRko o finančný príspevok z rozpočtu obce na rok 2017.**

Kresťanské spoločenstvo eRko v Sihelnom žiada o schválenie finančného príspevku z rozpočtu obce Sihelné na rok 2017. Tento príspevok bude použitý na aktivity spojené s deťmi a mládežou obce a to na zakúpenie rekvizít na jasličkovú pobožnosť, letný tábor pre deti mimo obce, pravidelné stretnutia v malých skupinách – spoločenstvách. Vedúci skupiniek sú študenti, ktorí nie sú zárobkovo činní.

Poslanci, ktorí schvaľujú finančný príspevok vo výške 200 €: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**9. Žiadosť pani Ritkovej Simony, J Ťatliaka 1748/5, Dolný Kubín o pridelenie jednoizbového bytu.**

Pani Ritková Simona žiada obecné zastupiteľstvo o prenájom bytu, momentálne žije v krízovom centre, chce si prenajať byt a starať sa o rodinu.

Obecné zastupiteľstvo neschvaľuje prenájom jednoizbového bytu z dôvodu nedostatku bytov.

Poslanci, ktorí neschvaľujú prenájom: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**10. Žiadosť pani Kudjakovej Patrície a Jozefa Kudjaka, bytom Sihelné 426 o pridelenie obecného nájomného bytu.**

Manželia Kudjakovci Patrícia a Jozef žiadajú o prenájom obecného bytu.

Obecné zastupiteľstvo neschvaľuje prenájom bytu z dôvodu nedostatku bytov.

Poslanci, ktorí neschvaľujú prenájom: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**11. Žiadosť pani Gnidiakovej Margity, bytom Sihelné 454 o poskytnutie finančného príspevku.**

Pani Gnidiaková Margita žiada o poskytnutie finančného príspevku na uhlie z dôvodu nízkeho starobného dôchodku.

Obecné zastupiteľstvo neschvaľuje finančný príspevok.

Poslanci, ktorí neschvaľujú finančný príspevok: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**12. Správa nezávislého audítora štatutárnemu orgánu obce Sihelné.**

Audit bol uskutočnený podľa priloženej konsolidovanej účtovnej závierky, ktorú zostavila účtovná jednotka obec Sihelné, ktorá obsahuje konsolidovaný výkaz ziskov a strát za rok končiaci sa k uvedenému dátumu a súvisiace poznámky konsolidovanej účtovnej závierky obsahujúce súhrn významných účtovných zásad a účtovných metód. Podľa názoru audítora účtovná jednotka obec Sihelné poskytla na základe konsolidovanej účtovnej závierke pravdivý obraz konsolidovanej finančnej situácie k 31. decembru 2015.

Správa nezávislého audítora v prílohe zápisnice.

Poslanci, ktorí berú na vedomie správu nezávislého audítora: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**13. Žiadosť pána Vnenčáka Petra, bytom Sihelné 83 o prenájom bytu.**

Pán Vnenčák Peter, bytom Sihelné 83 žiada o prenájom bytu, má dve deti a žije v dome manželky s ďalšími členmi. Obecné zastupiteľstvo neschvaľuje prenájom bytu z dôvodu nedostatku bytov.

Poslanci, ktorí neschvaľujú prenájom: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**14. Žiadosť športového klubu Sihelné.**

Športový klub Sihelné žiada o finančný príspevok vo výške 200 € na prípravu a organizáciu 2. ročníka Prechodu sihelnianskym chotárom, ktorý sa bude konať 11. 2. 2017.

Poslanci, ktorí schvaľujú finančný príspevok vo výške 200 €: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**15. Žiadosť TJ Sihelné o poskytnutie príspevku na činnosť TJ.**

TJ Sihelné žiada o finančný príspevok vo výške 7 500 € na činnosť TJ.

Poslanci, ktorí schvaľujú finančný príspevok vo výške 7 500 €: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**16. Zmluva o spoločnom financovaní a o vzájomných právach a povinnostiach pri asfaltovaní ciest**

Starosta uviedol, že bola doručená zmluva o spolufinancovaní obce pri asfaltovania ciest medzi obcou Sihelné a OVS, a. s. Na obecnom úrade sa zišli obidve strany a prediskutovali zmluvu o spolufinancovaní. Obec má zaasfaltované cesty vo výmere 1633 m2 čo predstavuje sumu spolufinancovania vo výške 36 330,98 €. Podľa OVS, a. s. vykonané práce sú vyčíslené na základe geometrického zamerania skutkového stavu konečných úprav miestnych komunikácii. Zmluva rieši to, že miestne cesty, ktoré budú zaasfaltované širšie ako boli predtým náklady bude hradiť obec. Starosta uviedol, že danú zmluvu nepodpísal a nepáči sa mu výška spolufinancovania, nie si je istý, či v skutočnosti sú zaasfaltované m2 podľa zmluvy. Poslanci žiadajú pozvať na najbližšie zasadanie členov predstavenstva a prediskutovať danú zmluvu.

Poslanci, ktorí nesúhlasia so zmluvu o spoločnom financovaní pri asfaltovaní ciest: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**16. Interpelácia poslancov**

Poslanec Staš Marián povedal starostovi, že DHZ si privyrobili na katarínskej zábave a jánskej vatre nejaké financie. Momentálne zakúpili stan v hodnote 170 € a chceli by za ne zakúpiť päť uniforiem pre dievčatá a tri pre mužov. Ďalej uviedol, že ak sa financie minú na uniform, tak nebudú môcť zakúpiť časomieru a terče, ktoré im treba. Starosta uviedol, že z centra voľného času Bytča dostane obec 770 €, no je potrebné budúci týždeň isť do Bortexu a dať spraviť cenovú ponuku a vystaviť faktúru, ktorú centrum preplatí. Tieto financie budú použité na uniformy a ak bude treba doplatiť, nech sa zaplatí z kasy DHZ.

Bc. Bielak Vladimír sa opýtal starostu, ako platia futbalisti za používanie telocvične. Mgr. Nováková Ľubomíra uviedla, že za telocvičňu platia všetci okrem futbalistov, keď majú tréning.

Keď sa futbalisti zídu mimo tréningu, musia si nájom za telocvičňu zaplatiť.

Poslanec Ferníza Jozef sa opýtal starostu, kedy sa uteplia na streche školy dva štíty a dorobí hromozvod, lebo v niektorých miestach nie je spravený. Starosta uviedol, že hromozvod dorieši škola a úrad uteplí štíty. Ďalej uviedol, že už dávnejšie sa riešilo oplotenie ihriska za školou.

Poslankyňa Dáša Chudjaková sa opýtala, že v obci nefunguje rozhlas, a občania sa sťažujú. Starosta uviedol, že sú kazové.

Mg. Luscoň Ľubomír sa opýtal na upratovačku kostola, ako sa to porieši, pretože jej končí zmluva. Starosta uviedol, že momentálne upratuje pani Vronková Mária, ktorá už nie je cez úrad práce. Zamestnaná je na obecnom úrade, pretože nie je vyhlásený žiaden projekt z úradu práce. Mgr. Nováková Ľubomíra uviedla, že v iných dedinách sa bežne upratuje podľa čísel domu. Starosta povedal, že buď sa predlží pracovná zmluva s terajšou upratovačkou a ak nie, tak povie pánovi farárovi, aby vyhlásil upratovanie od čísla domu, ako bolo predtým.

Poslanci rozhodli, že jej predlžia pracovnú zmluvu na pol roka a potom sa uvidí, či bude projekt cez úrad práce.

Mgr. Luscoň Ľubomír sa na zasadaní poďakoval pánovi Ing. Pitakovi Petrovi za zámkovú dlažbu, ktorú daroval obci. Obec tým ušetrila 46 654,65 €.

Mgr. Luscoň Ľubomír  taktiež navrhol po dvoch rokoch zvýšiť starostovi obce plat o 50 € v čistom mesačne. Uviedol, že vidno za ním kus roboty, za jeho snahu, ktorú v obci robí. Ľudia sú so starostom spokojní, urobil veľa kultúrnych akcií v obci, vybavil hasičské auto. Zatiaľ mu nebol plat zvýšený.

Poslanci, ktorí schvaľujú navýšenie mzdy starostovi obce o 50 € v čistom mesačne: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

**17. Diskusia**

Na úvod diskusie starosta predložil poslancom, vyúčtovanie koľko obec ušetrila na zámkovej dlažbe, ktorú obci daroval Ing. Piták Peter. Obec zakúpila materiál na stavebninách Garbiar 217,02 € plachty a fólia, palety - 1 200,14 €. Náklady na dopravu 3 192,82 €. Mzdy + odvody

6 331,17 €. Náklady celkom 10 941,15 €.

Doviezlo sa 4 480 m2 dlažby. Jeden druh 1 500 m2 po 14,14 €. Spolu by to stálo 21 210 €.

A druhá 2 980 m2 novej dlažby po 12,21 € by to stálo 36 385,80 €. Spolu náklady za novú dlažbu by boli vo výške 57 595,80 €. Preto obec ušetrila 46 654,65 €.

Starosta uviedol, že v CZŠ sa pokazila vykurovacia pec, snažil sa vybaviť financie na školskom úrade a riešiť to ako havarijný stav. No naša škola patrí pod Cirkev. Biskupský úrad nemôže zaplatiť novú pec celú, pretože sa vykuruje aj obecný úrad a obecné byty. Biskupsky úrad prisľúbil, že prispeje 1 700 €. Momentálne je nová pec zakúpená a už funguje.

Ďalej starosta uviedol, že vyšla výzva na projekt na zvýšenie kapacít MŠ. Stačí keď sa vytvoria nové miesta v škôlke pre 10 detí a na jedno dieťa sa v projekte prispeje 6 700 €. Spolu to bude 67 000 €. A taktiež sa dajú vybaviť peniaze aj na deti, ktoré už chodia do škôlky. Starosta uviedol, že uvažuje nad tým, že sa spraví nadstavba škôlky so spálňou, aj keď možno teraz ich netreba, ale v budúcnosti treba počítať s tým, že sa môže zvýšiť počet detí. Samozrejme že, so spoluúčasťou obce 5%. Obec dala vypracovať štúdiu.

Poslanci, ktorí schvaľujú projekt na zvýšenie kapacity MŠ: Mgr. Ľubomíra Nováková, Mgr. Ľubomír Luscoň, Marián Staš, Peter Staš, Chudiaková Dáša, Bc. Bielak Vladimír, Jozef Ferníza

Starosta uviedol, že je potrebné rozšíriť budovu PZ o garáž pre nové hasičské auto. Ak by boli v budúcnosti nejaké financie, tak by sa začalo z rozšírením.

Starosta uviedol, že sa naskytla možnosť pre obec vziať úver cez štátny fond rozvoja bývania za 1% úrok na uteplenie bytov. Uvažoval, že tento úver by sa mohol vybaviť na oteplenie a výmenu kúrenia v bytovke 485. Musí byť schválené uznesenie na uteplenie, žiadosť a spolufinancovanie.

**18. Záver**

Starosta poďakoval svojmu zástupcovi Mgr. Luscoňovi Ľubomírovi za pomoc a spoluprácu počas celého roka. Taktiež poďakoval všetkým poslancom za účasť a poprial im šťastné prežitie Vianočných sviatkov a všetko dobré v Novom roku a ukončil zasadnutie Obecného zastupiteľstva.

Overovatelia:

Staš Peter .............................................

Staš Marián .............................................

Zapísala:

Bc. Stašová Jana .............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 16. 12. 2016 o 1600 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

**1.** Stanovisko k druhej úprave programového rozpočtu Obce Sihelné v roku 2016.

**2.** Rozpočet obce Sihelné na roky 2018-2019.

**3.** Rozpočet Príspevkovej organizácie obce Sihelné na roky 2018-2019.

**4.** Stanovisko k návrhu viacročného programového rozpočtu Obce Sihelné na roky 2017-2019.

**5.** Stanovisko k návrhu rozpočtu príspevkovej organizácie Obce Sihelné na roky 2017-2019.

**6**. Návrh plánu kontrolnej činnosti obecnej kontrolórky na obdobie od januára do júna 2017.

**7.** Prehľad a správa kontrolóra o vykonaných kontrolách za obdobie III. štvrťroka 2016.

**8.** Správu nezávislého audítora štatutárnemu orgánu obce Sihelné ku konsolidovanej účtovnej závierke.

**D. Ukladá:**

**1.** Obci doplatiť nájom v sume 530 € za päť rokov prenájmu pozemku podľa zmluvy č. 1/2011 Združeniu bývalých urbariaristov obce Sihelné pozemkové spoločenstvo.

**2.** Pozvať na najbližšie zasadanie Obecného zastupiteľstva kompetentných pracovníkov Oravskej vodárenskej spoločnosti, a. s. Dolný Kubín ohľadom preriešenia zmluvy o spoločnom financovaní a o vzájomných právach a povinnostiach pri asfaltovaní ciest.

**3.** Poslať oznámenie Združeniu bývalých urbariaristov obce Sihelné, že nájomná zmluva č. 1/2011 je pre obec platná.

**E. Schvaľuje:**

**1.** Program rokovania Obecného zastupiteľstva obce Sihelné.

**2.** Druhu úpravu programového rozpočtu Obce Sihelné v roku 2016.

**3.** Programový rozpočet Obce Sihelné na rok 2017.

**4.** Rozpočet príspevkovej organizácie Obce Sihelné na rok 2017.

**5.** Návrh VZN č. 2/2016 Obce Sihelné o podmienkach poskytovania dotácií z prostriedkov Obce Sihelné.

**6**. Návrh VZN č. 3/2016 Obce Sihelné o zabezpečení odvádzania odpadovej vody verejnou kanalizáciou v katastrálnom území obce Sihelné v mieste, kde je verejná kanalizácia vybudovaná.

**7.** Cenu za výrobu a dodávku pitnej vody verejným vodovodom vo výške 0,7233 €/m3bez DPH.

**8.** Žiadosť Združenia bývalých urbariaristov obec Sihelné, pozemkové spoločenstvo, Sihelné 222 o prenájom nebytových priestorov v budove Požiarnej zbrojnice na jeden rok.

**9.** Žiadosť pani Skutkovej Michaely, bytom Sihelné 215/5 o predlženie nájomnej zmluvy v bytovej jednotke 215 na dva roky.

**10.** Žiadosť pána Ľudmu Miroslava, bytom Sihelné 485/2 o predlženie nájomnej zmluvy v bytovej jednotke 485 na pol roka.

**11.** Žiadosť spojenej školy internátnej M. Urbana 160/45 Námestovo o finančný príspevok alebo vecné ceny do tomboly na 16 - reprezentačný ples, ktorý sa uskutoční 19. 11. 2016 v spojenej škole internátnej vo výške 100 €.

**12.** Žiadosť Rímskokatolíckej Cirkvi a biskupstva Spišské Podhradie o poskytnutie dotácie na rok 2017 na činnosť Školského klubu deti vo výške 7 152 €.

**13.** Žiadosť Klubu dôchodcov Sihelné o schválenie finančného príspevku na rok 2017 vo výške 500 €.

**14.** Žiadosť CZŠ sv. apoštola Pavla v Sihelnom 214 o vyčlenenie finančných prostriedkov z podielových daní na záujmovú činnosť na rozpočtový rok 2017.

**15.** Žiadosť eRka - Hnutia kresťanských spoločenstiev detí o finančný príspevok na činnosť vo výške 200 €.

**16.** Žiadosť športového klubu o finančný príspevok vo výške 200 € na prípravu a organizovanie 2. ročníka Prechodu sihelnianskym chotárom.

**17.** Žiadosť TJ Sihelné o poskytnutie príspevku na činnosť TJ vo výške 7 500 €.

**18.** Navýšenie platu starostovi obce mesačne o 50 € v čistom.

**19.** OZ obce Sihelné, schvaľuje realizáciu „Stavebné úpravy 14 BJ Sihelné“

- OZ obce Sihelné schvaľuje investičný zámer zateplenie bytového domu „Stavebné úpravy 14 BJ Sihelné“, LV 611, 14 Bytová jednotka v katastrálnom území Sihelné na pozemku par. č. C-KN 1608/5.  
- OZ obce Sihelné schvaľuje spôsob financovania, úver zo ŠFRB - 75 % a vlastné zdroje - 25 %, maximálne do výšky obstarávacej ceny.  
- OZ obce Sihelné schvaľuje predloženie žiadosti o úver zo ŠFRB v roku 2017.  
- OZobce Sihelné schvaľuje  zabezpečenie záväzku formou ručenia nehnuteľnosťou Bytovka č. sup. 485 na LV 611, C-KN 1608/5

-  OZ obce Sihelné schvaľuje záväzok, ktorý bude každoročne vyčlenený v rozpočte obce počas doby splatnosti úveru.

**F. Neschvaľuje:**

**1.** Žiadosť pani Gnidiakovej Margity, bytom Sihelné 454 o poskytnutie finančného príspevku.

**2.** Žiadosť pani Kudjakovej Patrície a Jozefa Kudjaka, bytom Sihelné 426 o pridelenie obecného nájomného bytu z dôvodu nedostatku bytov.

**3.** Žiadosť pani Ritkovej Simony, J Ťatliaka 1748/5, Dolný Kubín o pridelenie nájomného obecného bytu z dôvodu nedostatku bytov.

**4.** Žiadosť pána Vnenčáka Petra, bytom Sihelné 83 o pridelenie nájomného obecného bytu z dôvodu nedostatku bytov

**C. Nesúhlasí:**

**1.** Zmluvu o spoločnom financovaní a o vzájomných právach a povinnostiach pri asfaltovaní ciest medzi Obecným úradom Sihelné a OVS, a. s.

Mgr. Ľubomír Piták

starosta obce